Diari Oficial de la Generalitat Valenciana


Sumari del DOGV 4604, del 08-10-2003 (2003/10453)

ORDE de 31 de juliol de 2003, de la Conselleria de Cultura, Educació i Esport, per la qual es crea una Secció d'Educació Secundària en Onda.
--------------------------------------------------------------------------------------------------------------------------------------------

### Dades del document

Número de DOGV
:   4604

Data del DOGV
:   08-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/10181


Data del document
:   31-07-2003

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Onda
    * centre d'ensenyament
    * ensenyament públic

ORDE de 31 de juliol de 2003, de la Conselleria de Cultura, Educació i Esport, per la qual es crea una Secció d'Educació Secundària en Onda. [2003/X10516]
  
El mapa escolar de la Comunitat Valenciana contempla la creació d'un centre docent de 8 unitats en Onda per a impartir les ensenyances d'Educació Secundària establides en la Llei Orgànica 1/1990, de 3 d'octubre, d'Ordenació General del Sistema Educatiu. Amb este centre es completa l'oferta de les ensenyances indicades en el districte escolar Cs-13.
  
Atenent estes previsions, l'Ajuntament d'Onda, per acord adoptat en sessió plenària celebrada el 29 d'octubre de 2001, ha cedit gratuïtament a la Generalitat Valenciana un solar de 10.606 m2 en l'avinguda de la Serra d'Espadà per a la construcció del centre docent previst en el mapa escolar. La cessió ha sigut acceptada per mitjà de la Resolució del conseller d'Economia, Hisenda i Ocupació de 5 de novembre de 2002; tot això, en el marc de col·laboració establit en l'apartat tercer de la disposició addicional dèsset de la Llei Orgànica 1/1990, de 3 d'octubre, d'Ordenació General del Sistema Educatiu i el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
Per a albergar el citat centre docent, la Societat Mercantil Construccions i Infraestructures Educatives de la Generalitat Valenciana, SA (CIEGSA) ha gestionat la construcció d'un nou edifici escolar que s'ajusta a les exigències establides en el Reial Decret 1.004/1991, de 14 de juny, pel qual s'establixen els requisits mínims dels centres que impartisquen ensenyances de Règim General no Universitari i en l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, d'Educació Primària, d'Educació Infantil i Primària, d'Educació Secundària Obligatòria i d'Educació Secundària Completa de la Generalitat Valenciana.
  
La disposició addicional octava del Reglament Orgànic i Funcional dels Instituts d'Educació Secundària, aprovat per Decret 234/97, de 2 de setembre, del Govern Valencià (DOGV de 8.9.1997), configura les seccions d'Educació Secundària Obligatòria com a centres dependents d'un institut d'Educació Secundària i faculta la Conselleria de Cultura i Educació per a la creació i supressió d'estos centres.
  
El Consell Escolar Municipal ha manifestat el seu posicionament en relació amb la creació del centre docent, en compliment del que establix el punt tercer de l'Orde de 31 de juliol de 1998, de la Conselleria de Cultura, Educació i Ciència, per la qual es regulen les seccions dels instituts d'Educació Secundària (DOGV de 20.8.1998).
  
En virtut d'això, i fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
Es crea, dependent de l'Institut d'Educació Secundària Serra d'Espadà d'Onda, codi 93903654, el següent centre docent:
  
Província: Castelló
  
Localitat: Onda
  
Denominació: Secció de l'Institut d'Educació Secundària Serra d'Espadà
  
Codi: 26929773
  
Adreça: Av. de la Serra d'Espadà, s/n.
  
Composició: 8 unitats de Educació Secundària Obligatòria
  
Capacitat: 240 llocs escolars
  
Segon
  
1. El centre iniciarà les seues activitats el curs acadèmic 2003/2004 i oferirà matrícula per a cursar Educació Secundària Obligatòria.
  
2. El centre impartirà els següents programes d'educació bilingüe: el Programa d'Ensenyança en Valencià (PEV) i el Programa d'Incorporació Progressiva (PIP).
  
Tercer
  
El director territorial de Cultura i Educació de Castelló nomenarà l'equip directiu del centre, de conformitat amb el que establix l'Orde de 31 de juliol de 1998, de la Conselleria de Cultura Educació i Ciència, per la qual es regulen les seccions dels instituts d'Educació Secundària de la Comunitat Valenciana.
  
Quart
  
La Direcció General d'Ensenyament podrà modificar els programes d'educació bilingüe que s'implanten en esta orde. Així mateix, determinarà i gestionarà els fons necessaris per a la posada en funcionament i manteniment del centre, i el dotarà amb l'equipament i material didàctic necessaris. A este efecte, la Direcció Territorial de Cultura i Educació de Castelló efectuarà l'oportuna i raonada proposta.
  
DISPOSICIÓ ADDICIONAL ÚNICA
  
El que establix esta disposició s'inscriurà en el Registre de Centres Docents de la Generalitat Valenciana.
  
DISPOSICIÓ TRANSITÒRIA ÚNICA
  
El centre ocuparà, transitòriament i fins a la finalització de les obres de la seua seu definitiva, les instal·lacions del Col·legi d'Educació Infantil i Primària Mestre Caballero, al carrer de Sicília s/n.
  
DISPOSICIONS FINALS
  
Primera
  
S'autoritza les direccions generals de Personal Docent, de Règim Econòmic i d'Ensenyament perquè, en l'àmbit de les seues respectives competències, adopten les mesures necessàries per a l'aplicació i desenrotllament del que disposa la present orde.
  
Segona
  
La present orde entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits al dia 1 de juliol de 2003.
  
València, 31 de juliol de 2003
  
El conseller de Cultura, Educació i Esport,
  
ESTEBAN GONZÁLEZ PONS